text: Guardiola se'n recorda del Barça després de tornar a la final de la Champions Guardiola se'n recorda del Barça després de tornar a la final de la Champions – Món Esport
  Redacció Maig 5, 2021 11:24 am
  Pep Guardiola, entrenador del Manchester City, ha aconseguit, per fi, tornar a una final de la UEFA Champions League. Durant els seus primers quatre anys a l'elit del futbol com a tècnic del Barça, el de Santpedor va establir una bonica relació amb aquesta competició, guanyant-la dues vegades i quedant-se a les portes de la final en dues ocasions més. Tanmateix, ni amb el Bayern de Munic ni amb el City ho havia aconseguit fins ara, deu anys més tard.
  És per això que, en la roda de premsa posterior a l'eliminació del PSG, Guardiola ha destacat com de difícil és avançar en aquesta competició i ha recordat la seva etapa al Barça per explicar-ho: "La gent pensa que és fàcil. Ho pensen perquè creuen que el que va passar en el passat ha de donar-se cada any. Estar a la final dona sentit a tot el que hem fet en aquests últims cinc anys. I no és només una qüestió d'haver-hi invertit molts diners".
  De fet, aquesta és la primera vegada que el Manchester City arriba a una final de la Champions. Com diu Guardiola, si bé és cert que s'hi han invertit molts diners des de fa ja molts anys, ha calgut la mà del tècnic de Santpedor per situar l'equip al partit més esperat de la temporada per a qualsevol club europeu.